
Anunț concurs
În conformitate cu prevederile Hotărârii Guvernului nr. 1.336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificările și completările ulterioare, Colegiul Național „Doamna Stanca” Satu Mare, cu sediul în municipiul Satu Mare, str. Ștefan cel Mare nr. 5, județul Satu Mare, organizează concurs pentru ocuparea următorului post contractual vacant:

A. INFORMAȚII PRIVIND POSTUL

1. Nivelul postului: execuție

2. Denumirea postului: paznic

3. Post vacant: perioadă nedeterminată

4. Gradul/Treapta profesională: treapta I

5. Nivelul studiilor: studii medii - liceu
6. Numărul de posturi: 1 post, cu normă întreagă.

B. DOCUMENTELE SOLICITATE CANDIDAȚILOR PENTRU ÎNTOCMIREA DOSARULUI DE CONCURS

În conformitate cu art. 35 din H.G. nr. 1.336/2022, dosarul de concurs va conține:

a) formularul de înscriere la concurs, conform modelului prevăzut în anexa nr. 2 la H.G. nr. 1.336/2022;

b) copia actului de identitate sau orice alt document care atestă identitatea, potrivit legii, aflat în termen de valabilitate;

c) copia certificatului de căsătorie sau a altui document prin care s-a realizat schimbarea numelui, după caz;

d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de instituție;

e) copia certificatului de absolvire a cursului de calificare profesională pentru ocupația de agent de securitate, precum și copia atestatului profesional, după caz, conform legislației în vigoare;

f) copia carnetului de muncă sau, după caz, adeverință eliberată de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;

g) certificat de cazier judiciar sau, după caz, extrasul de pe cazierul judiciar;

h) adeverință medicală care să ateste starea de sănătate corespunzătoare postului pentru care candidează, eliberată de către medicul de familie al candidatului sau de către unitățile sanitare abilitate, cu cel mult 6 luni anterior derulării concursului;

i) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările și completările ulterioare;

j) curriculum vitae, model comun european.

C. CONDIȚII GENERALE DE PARTICIPARE LA CONCURS

Poate ocupa un post vacant sau temporar vacant persoana care îndeplinește condițiile prevăzute de Legea nr. 53/2003 – Codul muncii, republicată, cu modificările și completările ulterioare, și cerințele specifice prevăzute de art. 542 alin. (1) și (2) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, precum și condițiile prevăzute de H.G. nr. 1.336/2022.

Candidații trebuie:

a) să aibă cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;

b) să cunoască limba română, scris și vorbit;

c) să aibă capacitate de muncă, în conformitate cu prevederile Legii nr. 53/2003 – Codul muncii, republicată, cu modificările și completările ulterioare;

d) să aibă o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;

e) să îndeplinească condițiile de studii, de vechime în specialitate și, după caz, alte condiții specifice potrivit cerințelor postului scos la concurs;

f) să nu fi fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;

g) să nu execute o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta să nu fi fost luată măsura de siguranță a interzicerii ocupării unei funcții sau a exercitării unei profesii;

h) să nu fi comis infracțiunile prevăzute la art. 1 alin. (2) din Legea nr. 118/2019, cu modificările și completările ulterioare, pentru domeniile prevăzute de lege.

Condiții specifice de participare la concurs

1. Studii: studii medii, atestate cu diplomă/certificat, precum și calificare profesională pentru ocupația de agent de securitate, conform legislației în vigoare;

2. Certificare/atestare profesională: certificat de absolvire a cursului de calificare profesională pentru ocupația de agent de securitate și atestat profesional, conform legislației aplicabile;

3. Abilități, calități și aptitudini necesare: capacitate de relaționare și comunicare, spirit de observație, responsabilitate, disciplină, capacitate de lucru în echipă și respectarea regulilor și procedurilor;

4. Vechime în muncă/specialitate: 0–3 ani, conform condițiilor stabilite pentru post;

5. Disponibilitate: disponibilitate pentru program de lucru flexibil/prelungit, în condițiile legii și ale programului stabilit de instituție.

D. DEPUNEREA DOSARELOR DE CONCURS

Dosarele de concurs se depun la sediul Colegiului Național „Doamna Stanca” Satu Mare, str. Ștefan cel Mare nr. 5, județul Satu Mare, la compartimentul resurse umane/secretariat.

Telefon: 0261 714 419
Persoană de contact: Tomole Raluca-Teodora
E-mail: cndoamnastanca@yahoo.com
E. BIBLIOGRAFIE ȘI TEMATICĂ

Bibliografie

1. Legea nr. 333/2003 privind paza obiectivelor, bunurilor, valorilor și protecția persoanelor, republicată, cu modificările și completările ulterioare – Capitolul VI – Atribuțiile personalului de pază și gardă de corp, Secțiunea 1 – Atribuțiile personalului de pază;

2. Legea nr. 319/2006 a securității și sănătății în muncă, cu modificările și completările ulterioare – Capitolul IV – Obligațiile lucrătorilor, Capitolul V – Supravegherea sănătății, Capitolul VI – Comunicarea, cercetarea, înregistrarea și raportarea evenimentelor;

3. Legea nr. 307/2006 privind apărarea împotriva incendiilor, republicată, cu modificările și completările ulterioare – Capitolul I – Dispoziții generale și Capitolul II – Obligații privind apărarea împotriva incendiilor;

4. Ordonanța de urgență a Guvernului nr. 57/2019 privind Codul administrativ, cu modificările și completările ulterioare – prevederile referitoare la normele de conduită ale personalului contractual;

5. Ordinul ministrului educației nr. 5.726/2024 privind aprobarea Regulamentului-cadru de organizare și funcționare a unităților de învățământ preuniversitar, cu modificările și completările ulterioare – prevederile referitoare la personalul unităților de învățământ și personalul nedidactic.

Tematică

· atribuțiile și obligațiile personalului de pază;

· reguli privind accesul și circulația persoanelor în incinta unității de învățământ;

· paza obiectivului, bunurilor și persoanelor;

· modul de acțiune al personalului de pază în cazul producerii unor incidente;

· obligațiile personalului de pază în timpul serviciului;

· norme de securitate și sănătate în muncă;

· prevenirea accidentelor de muncă și respectarea regulilor de securitate la locul de muncă;

· reglementări privind apărarea împotriva incendiilor;

· obligațiile persoanelor în cazul producerii unui incendiu;

· norme de conduită profesională ale personalului contractual;

· drepturile și obligațiile personalului nedidactic din unitățile de învățământ;

· noțiuni privind întreținerea și exploatarea corespunzătoare a clădirilor și amenajărilor exterioare;

· noțiuni generale privind instalațiile sanitare, instalațiile de alimentare cu apă, rețeaua de canalizare și instalația de încălzire;

· categorii de lucrări de întreținere și reparații;

· stabilirea priorităților în efectuarea lucrărilor de întreținere și sesizarea defecțiunilor către persoanele responsabile.

F. CALENDARUL DE DESFĂȘURARE A CONCURSULUI

Termenul-limită pentru depunerea dosarelor:
02.11.2026, ora 14:00, la sediul instituției.

Selecția dosarelor:
03.11.2026, ora 12:00, la sediul instituției.

Afișarea rezultatelor selecției dosarelor:
03.11.2026, ora 14:00, la sediul instituției.

Termen-limită pentru depunerea contestațiilor privind selecția dosarelor:
04.11.2026, ora 13:00, la sediul instituției.

Afișarea rezultatelor soluționării contestațiilor privind selecția dosarelor:
05.11.2026, ora 13:00, la sediul instituției.

Proba scrisă

10.11.2026, ora 09:00, la sediul instituției.

Afișarea rezultatelor probei scrise:
10.11.2026, ora 14:00.

Termen-limită pentru depunerea contestațiilor privind rezultatul probei scrise:
11.11.2026, ora 13:00.

Afișarea rezultatelor soluționării contestațiilor privind proba scrisă:
11.11.2026, ora 15:00, la sediul instituției.

Proba de interviu

12.11.2026, ora 09:00, la sediul instituției.

Afișarea rezultatelor probei de interviu:
12.11.2026, ora 11:00.

Termen-limită pentru depunerea contestațiilor privind rezultatul probei de interviu:
12.11.2026, ora 13:00.

Afișarea rezultatelor soluționării contestațiilor privind proba de interviu:
12.11.2026, ora 14:30, la sediul instituției.

Afișarea rezultatelor finale:
12.11.2026, ora 15:00, la sediul instituției.

Concursul constă în:

· proba scrisă;

· interviu.



Reprezentant legal,
Director,
Kichel Nicoleta Anamaria

